b'\n_START_ARTICLE_\nRegistano dykuma\n_START_PARAGRAPH_\nRegistano dykuma (angl. Registan Desert) - sm\xc4\x97lio dykuma itin sausringoje plynauk\xc5\xa1t\xc4\x97je tarp Helmando ir Kandaharo provincij\xc5\xb3 pietvakari\xc5\xb3 Afganistane. Dykum\xc4\x85 sudaro nedidel\xc4\x97s, apie 30 m auk\xc5\xa1\xc4\x8dio sm\xc4\x97lio kalvos, sm\xc4\x97lio lygumos, atviri uol\xc4\x97ti bei molingi plotai.\n_START_SECTION_\nGyventojai\n_START_PARAGRAPH_\nDykumoje gyvena klajokliai belud\xc5\xbeiai ir pu\xc5\xa1t\xc5\xabnai._NEWLINE_D\xc4\x97l 1998 m. i\xc5\xa1tikusios sausros i\xc5\xa1 Registano regiono teko perkelti apie 100 000 klajokli\xc5\xb3. Daugelis j\xc5\xb3 dabar gyvena laikinose stovyklose tarp Arghandabo ir Helmando upi\xc5\xb3 bei Registano. Daug j\xc5\xb3 gyvena JTO palaikomi stovyklose Kandaharo provincijoje. JTO ie\xc5\xa1ko b\xc5\xabd\xc5\xb3, kaip klajoklius gr\xc4\x85\xc5\xbeinti prie tradicinio j\xc5\xb3 gyvenimo b\xc5\xabdo auginant gyvulius Registane.\n_START_SECTION_\nDykumos pl\xc4\x97timasis\n_START_PARAGRAPH_\nDykuma palaipsniui skverbiasi \xc4\xaf j\xc4\x85 supan\xc4\x8dius \xc5\xbeem\xc4\x97s \xc5\xabkio regionus. Registano dykuma ple\xc4\x8diasi \xc4\xaf vakarus, u\xc5\xbeimdama \xc5\xbeemdirbyst\xc4\x97s rajonus. JTO Aplinkos programos (angl. United Nations Environment Programme; UNEP) grup\xc4\x97 prane\xc5\xa1a, kad \xe2\x80\x9eiki 100 gyvenvie\xc4\x8di\xc5\xb3 u\xc5\xbepyl\xc4\x97 v\xc4\x97jo pu\xc4\x8diami sm\xc4\x97liai ir dulk\xc4\x97s\xe2\x80\x9c. Sm\xc4\x97lio judrum\xc4\x85 suk\xc4\x97l\xc4\x97 j\xc5\xb3 laikiusios augalijos sunaikinimas kertant medien\xc4\x85 malkoms ir pernelyg intensyviai ganant. UNEP grup\xc4\x97 tyr\xc4\x97 apie 15 m auk\xc5\xa1\xc4\x8dio sm\xc4\x97lio kopas, kurios blokuoja kelius ir taip vietinius gyventojus ver\xc4\x8dia nutiesti naujus mar\xc5\xa1rutus.'